Diari Oficial de la Generalitat Valenciana


Sumari del DOGV 4267, del 10-06-2002 (2002/5481)

RESOLUCIÓ de 10 de maig de 2002, del director general d'Arquitectura i Habitatge, relativa a la renovació de reconeixement per la Conselleria d'Obres Públiques, Urbanisme i Transports, de distintiu de qualitat de productes utilitzats en edificació amb la referència 0701P0102.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4267

Data del DOGV
:   10-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5481


Data del document
:   10-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * marca de qualitat
    * indústria de la construcció
    * material de construcció

RESOLUCIÓ de 10 de maig de 2002, del director general d'Arquitectura i Habitatge, relativa a la renovació de reconeixement per la Conselleria d'Obres Públiques, Urbanisme i Transports, de distintiu de qualitat de productes utilitzats en edificació amb la referència 0701P0102. [2002/M5481]
  
El senyor Ramón Congost Vallés, en nom i representació d'AIDICO Entitat de Certificació, sol·licita renovació de reconeixement de la Marca CV per a Rajoles de Ciment, de conformitat amb l'Orde de 26 d'octubre de 1998, del conseller d'Obres Públiques, Urbanisme i Transports.
  
L'expedient per al reconeixement de la Marca CV s'ha tramitat de conformitat amb l'esmentada orde i el Decret 164/1998, de 6 d'octubre, del Govern Valencià, i consta en este que s'han complit tots els requisits reglamentats.
  
Per això, a proposta de la Divisió de Qualitat en l'Edificació, esta Direcció General resol:
  
Primer
  
Renovar el reconeixement del distintiu de qualitat que atorga AIDICO Entitat de Certificació, amb seu en el Parc Tecnològic, avinguda de Benjamín Franklin, 17, de Paterna (València), anomenat Marca CV per a Rajoles de Ciment, amb la referència 0701P0102. El producte es certifica segons les especificacions de la norma UNE 127001/90, per als diferents usos d'este producte, que té les característiques següents: flexió, desgast, geometria, aspecte i textura, estructura, permeabilitat, geladicitat, resistència al xoc i absorció d'aigua.
  
Segon
  
L'abast del reconeixement de la Marca CV per a Rajoles de Ciment és el que indiquen el Decret 107/1991, de 10 de juny, del Consell de la Generalitat Valenciana i l'Orde de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, no serà obligatòria la justificació de la recepció de rajoles de ciment per mitjà d'assaig en el cas que disposen de la Marca CV per a Rajoles de Ciment.
  
Tercer
  
La validesa del reconeixement renovat del distintiu, Marca CV per a Rajoles de Ciment serà pel període d'un any natural, comptador a partir de la data de la present resolució i quedarà supeditat al compliment de les condicions que establixen el Decret 164/1998, de 6 d'octubre, i l'Orde de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se pel mateix període totes les vegades que ho sol·licite l'entitat de certificació.
  
Quart
  
Qualsevol variació en les condicions que serviren de base per al reconeixement del distintiu, Marca CV per a Rajoles de Ciment, haurà de ser comunicada a esta Direcció General en el moment en què es produïsca.
  
Contra esta resolució, que no posa fi a la via administrativa, es pot interposar recurs d'alçada davant del conseller d'Obres Públiques, Urbanisme i Transports, en el termini d'un mes, comptador des de la seua notificació, d'acord amb el que establix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú., modificada per la Llei 4/99.
  
La present resolució es publicarà en el Diari Oficial de la Generalitat Valenciana, perquè siga coneguda.
  
València, 10 de maig de 2002.- El director general d'Arquitectura i Habitatge: José María García Zarco.